Georgas Vaškys

Georgas Vaškys arba Jurgis Vaškys (, 1875 m. rugpjūčio 22 d. Landvietų () kaime, Blauzdžių bažnytkaimis, Šilutės apskritis) – 1954 m. balandžio 26 d. Brėmene, Vokietija) – politinis veikėjas, Trečiojo Seimo narys.

 Biografija 
Gimė Landvietų (kituose šaltiniuose nurodomi Ušliokai () kaime ūkininkų šeimoje. Tautybė – vokietis. Mokėsi Ušliokų liaudies mokykloje.Lietuvos Respublikos Seimas (lrs.lt).

1897–1900 m. atliko karinę tarnybą 12-ajame Lietuvos ulonų pulkeVon Reval bis Bukarest: statistisch-biographisches Handbuch der Parlamentarier der deutschen Minderheiten in Ostmittel- und Südosteuropa 1919–1945, 1 tomas. Po tėvo mirties 1903 m. perėmė šeimos ūkį, tačiau netrukus turėjo jį parduoti. 1904 m. vedė ir persikėlė gyventi į žmonos miestelį Blauzdžius (). Susilaukė 14 vaikųVon deutschen Parteien und Parteiführern im Ausland.

Georgas Vaškys buvo vienas iš 1907 m. Vyžių kredito draugijos įkūrėjų. 1912 m. paskirtas draugijos direktoriumi. 1916 m. sausio mėn. paskirtas prisiekusiuoju, o 1917 m. – bažnyčios prižiūrėtoju. 1919 m. pradėjo eiti Veiseno parapijos kuratoriaus pareigas, o 1925 m. liepą tapo parapijos tarybos nariu.

1919 m. tapo Šilutė () miesto tarybos nariu, o 1924 m. – miesto valdybos nariu.

1926 m. birželio mėn. rinkimuose į Trečiąjį Lietuvos Seimą buvo išrinktas Klaipėdos krašto rinkimų apygardoje kaip Memelio žemės ūkio partijos kandidatas. 1927 m. balandį Seimas buvo paleistas.

1932–1934 m. – Klaipėdos krašto Seimelio () narys. Nuo 1934 m. liepos 26 d. iki 1935 sausio 24 d. – Klaipėdos krašto Seimelio viceprezidentas.

1934 m. liepos 26 d. pradėjo eiti susirinkimo vicepirmininko pareigas. 1934 m. rugpjūtį buvo pašalintas iš susirinkimo, jo vieta liko laisvaVon Reval bis Bukarest: statistisch-biographisches Handbuch der Parlamentarier der deutschen Minderheiten in Ostmittel- und Südosteuropa 1919–1945, 1 tomas. 1935 m. rugsėjį per savivaldos rinkimus Juknaičiuose 14 vyrų, tarp jų ir Georgas Vaškys, užpuolė rinkimų pareigūnus ir sudaužė balsadėžęŽurnalas Trimitas. Įvairios žinios, Nr. 42, 1936 m. spalio 19 d.. 1936 m. spalio 13 d. apeliacinis teismas pripažino vyrus kaltais ir nuteisė G. Vaškį 11 mėnesių laisvės atėmimo bausmeŽurnalas Karys. Kas nauja Lietuvoje, Nr. 43, 1936 m. spalio, 26 d..

Nuo 1939 m. balandžio 1 d. – vokiečių NSDAP narys.

Po Antrojo pasaulinio karo gyveno Brėmene (Vokietija).

Mirė 1954 m.balandžio 26 d. Brėmene. Palaidotas Breme-Lesumo koplyčiojeDas Ostpreussenblatt. May 8, 1954, 16 psl. (https://archiv.preussische-allgemeine.de/1954/1954_05_08_19.pdf).

 Šaltiniai 

 Literatūra 
 Trinkūnas R., Vaškys Georgas (Waschkies George), Lietuvos Lietuvos Respublikos Seimų I (1922–1923), II (1923–1926), III (1926–1927), IV (1936–1940) narių biografinis žodynas, sud. Aivas Ragauskas, Mindaugas Tamošaitis, Vilnius, 2007, p. 548–549.

 Nuorodos 
 Georgas Vaškys. Lietuvos Respublikos Seimas (lrs.lt)

Kategorija:Seimo atstovai
Kategorija:Lietuvos vokiečiai